1. **Dokumentacija nabave u postupku jednostavne nabave**

***Nabava*** ***usluge*** ***provođenja izobrazno - informativnih aktivnosti na projektu ⹂Uspostava mobilnog reciklažnog dvorišta u Općini Saliˮ***

(Evidencijski broj nabave: 21/2021 – JN)

**1.1.Opći podatci o javnom Naručitelju:**

Naručitelj: Općina Sali,

Adresa: Sali II 74A, 23281 Sali

OIB: 72285291723

tel: 023/377-042,

Internetska adresa: <http://www.opcina-sali.hr/>

Adresa elektroničke pošte: [opcina@opcina-sali.hr](mailto:opcina@opcina-sali.hr)

**1.2. Podaci o osobama zaduženim za komunikaciju s gospodarskim subjektima**

Irena Petešić, Jedinstveni upravni odjel Općine Sali, tel: 023/311-142, ili

Jona Petešić, Jedinstveni upravni odjel Općine Sali, tel: 023/377-042

e-mail: [opcina@opcina-sali.hr](mailto:opcina@opcina-sali.hr),

Svakim radnim danom od 07,00 do 15,00 sati

**1.3. Popis gospodarskih subjekata s kojima je naručitelj u sukobu interesa**

Sukladno članku 80. stavak 2. Zakona o javnoj nabavi Naručitelj izjavljuje da je u sukobu interesa sa sljedećim gospodarskim subjektima:

* Morović Marking d.o.o. Žman 160/c, 23282 Žman, OIB: 13399700342
* Mark-ING d.o.o. Mažuranićevo Šetalište 1/2, 21000 Split, OIB: 60406138486

**1.4. Evidencijski broj nabave**

21/2021 - JN

**1.5. Projektni zadatak i predmet nabave:**

Predmet nabave je usluga provođenja izobrazno - informativnih aktivnosti na projektu ⹂Uspostava mobilnog reciklažnog dvorišta u Općini Saliˮ, KK.06.3.1.16.0071, sukladno odredbama Projektnog zadatka koji je sastavni dio ovog Poziva na dostavu ponuda.

Opis predmeta nabave te vrsta i opseg usluga kao i posebni zahtjevi vezani za pružanje istih detaljno su opisani u točki 1.16. Opis predmeta nabave.

**1.6. Rok i mjesto izvršenja ugovora (usluga)**

Krajnji rok: 1. srpnja 2021. godine

Lokacija: područje Općine Sali, škola OŠ ⹂Petar Loriniˮ - Sali, dječji vrtić ⹂Orkuliceˮ – Sali, te koordinacijski sastanci u sjedištu Naručitelja.

**1.7. Rok, način i uvjeti plaćanja**

Naručitelj se obvezuje da će izvršitelju jednokratno isplatiti uslugu nakon održanih svih radionica iz troškovnika ovog poziva u roku od 30 dana od dana zaprimanja računa u elektronskom obliku.

**1.8. Kriterij odabira ponude**

Kriterij za odabir ponude je najniža cijena.

**1.9. Jezik ponude**

Ponuda treba biti izrađena na hrvatskom jeziku.

**1.10. Način izrade i rok dostave ponude**

Ponuda se dostavlja putem e-mail adrese Naručitelja: [opcina@opcina-sali.hr](mailto:opcina@opcina-sali.hr)

U nazivu mora biti oznaka sljedećeg sadržaja:

PONUDA: *Nabava usluge provođenja izobrazno - informativnih aktivnosti na projektu ⹂Uspostava mobilnog reciklažnog dvorišta u Općini Saliˮ, (Evidencijski broj nabave: 21/2021 – JN)*

Ponuda mora biti dostavljena do: 06.04.2021.

**1.11. Cijena ponude**

Ponuditelj dostavlja ponudu s upisanom cijenom u kunama za cijeli predmet nabave. U cijeni ponude bez poreza na dodanu vrijednost moraju biti uračunati svi troškovi. Ponuditelj je dužan ponuditi sve zahtijevane stavke iz Ponudbenog troškovnika (Prilog II).

Nije dozvoljeno djelomično popunjavanje Troškovnika.

Ponuda se izrađuje po sustavu iskaza jediničnih cijena bez poreza na dodanu vrijednost, u kunama u skladu s opisima stavaka iz Ponudbenog Troškovnika. U Troškovniku je potrebno jedinične cijene zbrojiti i iskazati sveukupnu cijenu koštanja.

Cijena ponuda mora biti u apsolutnom iznosu.

Cijena ponude mora u potpunosti pokriti sve troškove koji su potrebni za uspješno izvršenje usluge, uz zadovoljavanje svih uvjeta iz Poziva na dostavu ponuda.

**1.12. Sastavni dijelovi ponude**

Ponuda mora sadržavati sljedeće dijelove:

1. Popunjen, potpisan i ovjeren pečatom Ponudbeni list (Prilog II)
2. Popunjen, potpisan i ovjeren pečatom Troškovnik (Prilog III)
3. Životopis kao dokaz sposobnosti o iskustvu edukatora u održivom gospodarenju otpadom

**1.13. Vrsta ugovora**

Na temelju provedenog postupka jednostavne nabave sklapa se ugovor o nabavi usluga.

Ugovor o uslugama dodjeljuje se prema uvjetima utvrđenim ovim Pozivom na dostavu ponude.

Ugovor o uslugama zaključuje se u roku do 10 (deset) dana od dana izvršnosti odluke o odabiru.

**1.14. Procijenjena vrijednost nabave**

5.179,91 kuna bez PDV-a.

**1.15. Rok valjanosti ponude**

Rok valjanosti ponude mora biti naveden u Ponudbenom listu i mora iznositi najmanje 30 dana od dana otvaranja ponude. Ponude s kraćim rokom valjanosti ponude neće se uzeti u razmatranje.

**1.16. Opis predmeta nabave**

Predmet nabave obuhvaća provedbu:

1. Edukativno predavanje građanima (javna tribina) - Stavka troška se odnosi na 3 edukativna predavanja građanima o održivom gospodarenju otpadom, razdvajanju otpada i načinu korištenja usluga MRD-a.
2. Edukacija djece DV ⹂Orkuliceˮ - Stavka troška se odnosi na 1 edukaciju vrtićke djece o razdvajanju otpada.
3. Edukacija učenika OŠ ⹂Petar Loriniˮ - Stavka troška se odnosi na 2 edukacije osnovnoškolske djece o sprječavanju nastanka otpada, odgovornom postupanju s otpadom, razdvajanju otpada i ponovnoj uporabi.

Edukativno predavanje građanima (3 tribine) educirati će stanovništvo tj. javnost Općine Sali o važnosti odgovornog postupanja s komunalnim otpadom, s posebnim naglaskom na njihovu ulogu u postizanju ciljeva odvojenog prikupljanja otpada i povećanja udjela ponovne uporabe i recikliranja papira, metala, plastike, tekstila i stakla iz kućanstava, odnosno mogućnost prikupljanja otpada putem mobilnog reciklažnog dvorišta. Edukacija učenika OŠ ⹂Petar Loriniˮ (2 edukacije) educirati će se učenici s istom tematikom. Edukacija djece DV ⹂Orkuliceˮ (1 edukacija) održat će se za polaznike DV ⹂Orkuliceˮ. Navedena edukacija bit će prilagođenima djeci u dobi od 3-6 godina s ciljem podizanja svijesti o održivom gospodarenju otpadom. Edukacije će provesti 1 predavač-edukator.

Rezultat ove aktivnosti:

- održana izobrazno-informativna aktivnost za stanovništvo,

- učenike Osnovne škole ⹂Petar Loriniˮ Sali te

- polaznike DV ⹂Orkulice”

o važnosti odgovornog postupanja s komunalnim otpadom, s posebnim naglaskom na njihovu ulogu u postizanju ciljeva odvojenog prikupljanja otpada i povećanja udjela ponovne uporabe i recikliranja papira, metala, plastike, tekstila i stakla iz kućanstava, te način rada i prikupljanja otpada putem mobilnog reciklažnog dvorišta.

Usluga navedenih edukacija sastoji se od pripreme i razrade tema za javnu tribinu, priprema materijala, priprema prezentacije, angažiranje stručnjaka za temu održivog gospodarenja otpadom, organizacija tribine.

**Napomena:**

* Izobrazno - informativne aktivnosti vezane su za korištenje mobilnog reciklažnog dvorišta s ciljem informiranja i dosega do što većeg broja korisnika/sudionika, te usklađene s mjerama iz Programa izobrazno - informativnih aktivnosti o održivom gospodarenju otpadom.
* Svi izrađeni materijali moraju biti usklađeni s uputama za informiranje, komunikaciju i vidljivost koje su dostupne na sljedećem linku:

[**https://strukturnifondovi.hr/wp-content/uploads/2017/06/Upute\_za\_korisnike\_za\_web\_FINAL.pdf**](https://strukturnifondovi.hr/wp-content/uploads/2017/06/Upute_za_korisnike_za_web_FINAL.pdf)

[**https://strukturnifondovi.hr/dokumenti/?doc\_id=585&fondovi=esi\_fondovi**](https://strukturnifondovi.hr/dokumenti/?doc_id=585&fondovi=esi_fondovi)

Izvršitelj je dužan organizirano i proaktivno surađivati s ostalim sudionicima uključenih u provedbu projekta ili onih koji po bilo kojem osnovu imaju ili mogu imati utjecaja na projekt u kojem će se precizno utvrditi trenutno stanje projekta u smislu sagledavanja stanja projekta u cjelini, posebno svih faza i dijelova projekta.

**1.17. Ostalo**

Otvaranje ponuda nije javno. Naručitelj zadržava pravo poništiti ovaj postupak jednostavne nabave u bilo kojem trenutku, odnosno ne odabrati niti jednu ponudu, s sve bez ikakvih obveza ili naknada bilo koje vrste prema Ponuditelju.